ตราพระบรมราชโองการตราพระบรมราชโองการพระราชกฤษฎีกาว่าด้วยระเบียบค่าเช่าบ้านข้าราชการพุทธศักราช2483--------------------------ในพระปรมาภิธัยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ 4 สิงหาคม พุทธศักราช 2480)อาทิตย์ทิพอาภาพล.อ. พิชเยนทรโยธิน ตราไว้ณ วันที่ 22 ตุลาคม พุทธศักราช 2483เป็นปีที่ 7 ในรัชกาลปัจจุบันโดยที่เห็นสมควรวางระเบียบและกำหนดอัตราค่าเช่าบ้านข้าราชการให้เหมาะสมยิ่งขึ้นคณะผู้สำเร็จราชการแทนพระองค์ในพระปรมาภิธัยสมเด็จพระเจ้าอยู่หัวจึ่งให้ตราพระราชกฤษฎีกาขึ้นไว้ดั่งต่อไปนี้มาตรา 1 พระราชกฤษฎีกานี้ให้เรียกว่า `พระราชกฤษฎีกาว่าด้วยระเบียบค่าเช่าบ้านข้าราชการพุทธศักราช 2483'มาตรา 2 ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา 3 ให้ยกเลิกบรรดากฎข้อบังคับ และระเบียบการใด ๆ ในส่วนที่บัญญัติไว้แล้วในพระราชกฤษฎีกานี้หรือซึ่งขัดหรือแย้งกับบทแห่งพระราชกฤษฎีกานี้มาตรา 4 ข้าราชการประจำการนอกจากข้าราชการชาวต่างประเทศที่มีสัญญาจ้าง มีสิทธิได้ค่าเช่าบ้านตามความในพระราชกฤษฎีกานี้มาตรา 5 ข้าราชการดังต่อไปนี้ไม่มีสิทธิได้ค่าเช่าบ้าน(1) ข้าราชการซึ่งรับราชการประจำในเขตต์อำเภอหรือกิ่งอำเภอชั้นใน(2) ข้าราชการซึ่งทางราชการได้จัดที่พักให้อยู่แล้ว(3) ข้าราชการซึ่งเริ่มเข้ารับราชการในท้องที่อำเภอหรือกิ่งอำเภอใดและยังคงรับราชการอยู่ในท้องที่นั้น(4) ข้าราชการซึ่งทางราชการสั่งให้ไปรับราชการประจำในเขตต์อำเภอหรือกิ่งอำเภอที่ข้าราชการผู้นั้นเริ่มเข้ารับราชการหรือกลับเข้ารับราชการใหม่(5) ข้าราชการซึ่งมีเคหสถานของตนเอง หรือของบิดาหรือมารดาหรือบุตรหรือสามีหรือภริยาที่พออาศัยอยู่ร่วมกันได้(6) ข้าราชการวิสามัญซึ่งทางราชการแต่งตั้งเข้ารับราชการเป็นการชั่วคราวเว้นแต่ในกรณีที่การแต่งตั้งนั้นต้องการบุคคลที่มีคุณวุฒิเป็นพิเศษและกระทรวงการคลังเห็นสมควรให้ได้รับค่าเช่าบ้านมาตรา 6 ข้าราชการซึ่งรับราชการหรือได้รับคำสั่งให้ไปรับราชการในท้องที่ใด และไม่มีสิทธิได้ค่าเช่าบ้านเพราะเหตุที่มีเคหสถานของตนเองแม้ข้าราชการผู้นั้นได้โอนกรรมสิทธิ์ในเคหสถานนั้นไปก็ไม่ทำให้เกิดสิทธิที่จะได้รับค่าเช่าบ้านในระหว่างที่รับราชการในท้องที่นั้นมาตรา 7 สามีกับภริยาก็ดี บิดาหรือมารดากับบุตรซึ่งพออาศัยอยู่ร่วมกันได้ก็ดีถ้ารับราชการในท้องที่เดียวกันและต่างมีสิทธิจะได้รับค่าเช่าบ้านให้เบิกจ่ายให้เฉพาะคนใดคนหนึ่งซึ่งมีสิทธิได้ค่าเช่าบ้านสูงกว่าหรือถ้ามีสิทธิได้ค่าเช่าบ้านเท่ากันก็ให้เบิกจ่ายให้แก่สามีหรือบิดาหรือมารดาแล้วแต่กรณีมาตรา 8 ข้าราชการซึ่งได้รับค่าเช่าบ้านอยู่แล้ว ภายหลังได้รับเงินเดือนเพิ่มขึ้น จะขอรับค่าเช่าบ้านเพิ่มขึ้นไม่ได้เว้นแต่จะปรากฏเหตุผลความจำเป็น เป็นต้นว่า บ้านที่เช่าอยู่ชำรุดมากหรือมีครอบครัวเพิ่มขึ้นจนไม่สามารถอาศัยให้เป็นสุขตามสมควร จะต้องย้ายไปเช่าบ้านใหม่หรือต้องให้เจ้าของบ้านก่อสร้างเพิ่มเติมขึ้นหรือได้เสียค่าเช่าบ้านอยู่แล้วเกินกว่าที่ได้เบิกจ่ายมาตรา 9 ข้าราชการซึ่งได้รับค่าเช่าบ้านอยู่แล้ว ภายหลังได้มีเคหสถานของตนเองซึ่งสมควรจะอาศัยอยู่ได้หรือได้ไปอาศัยผู้อื่นอยู่โดยมิต้องเสียค่าเช่าให้งดการเบิกจ่ายค่าเช่าบ้านสำหรับข้าราชการผู้นั้นเสียตั้งแต่วันนั้นเป็นต้นไปมาตรา 10 ค่าเช่าบ้านให้เบิกจ่ายได้เท่าที่ต้องจ่ายจริงตามราคาที่สมควรแก่สภาพแห่งบ้านแต่อย่างมากไม่เกินอัตราคำนวณตามเงินเดือนของข้าราชการดั่งต่อไปนี้(1) ตั้งแต่เดือนละร้อยบาทขึ้นไป ให้เบิกจ่ายค่าเช่าบ้านได้ร้อยละสิบของเงินเดือน(2) ต่ำกว่าเดือนละร้อยบาท ให้เบิกจ่ายค่าเช่าบ้านได้ร้อยละสิบห้าของเงินเดือน แต่รายหนึ่งเบิกจ่ายได้อย่างมากเพียงสิบบาทมาตรา 11 ค่าเช่าบ้านจะเบิกจ่ายได้ตั้งแต่วันที่ข้าราชการผู้นั้นได้เช่าอยู่จริง แต่ไม่ก่อนวันรายงานตัวเพื่อเข้ารับหน้าที่ข้าราชการซึ่งได้รับแต่งตั้งให้ไปรับราชการในท้องที่อื่น ถ้าไม่สามารถออกเดินทางไปได้ในวันมอบหน้าที่ให้เบิกจ่ายค่าเช่าบ้านตามจำนวนวันที่ต้องเช่าอยู่ต่อไปได้อีกไม่เกินสิบวัน เว้นแต่ในกรณีจำเป็นที่จะต้องอยู่ต่อไปอีกและได้รับอนุมัติให้เบิกได้จากผู้มีอำนาจอนุมัติตามความในมาตรา13มาตรา 12 การเบิกจ่ายค่าเช่าบ้านให้สิ้นสุดในวันที่ข้าราชการขาดจากอัตราเงินเดือน เว้นแต่ในกรณี(1) ข้าราชการออกจากราชการโดยไม่มีความผิด ถ้ามีความจำเป็นที่ข้าราชการผู้นั้นจะออกจากบ้านเช่าไม่ได้ในวันขาดจากอัตราเงินเดือนก็ให้เบิกจ่ายค่าเช่าบ้านต่อไปได้อีกเท่าที่มีความจำเป็นแต่ไม่เกินสิบวัน(2) ข้าราชการถึงแก่ความตาย ถ้ามีความจำเป็นที่ครอบครัวของข้าราชการผู้นั้นจะออกจากบ้านเช่าไม่ได้ ก็ให้เบิกจ่ายค่าเช่าบ้านต่อไปได้อีกเท่าที่มีความจำเป็น แต่ไม่เกินสามสิบวันนับแต่วันที่ข้าราชการผู้นั้นตายมาตรา 13 ในราชการบริหารส่วนกลาง ให้อธิบดีและในราชการบริหารส่วนภูมิภาคให้ข้าหลวงประจำจังหวัดเป็นผู้พิจารณาอนุมัติให้เบิกจ่ายค่าเช่าบ้าน ตามความในพระราชกฤษฎีกานี้มาตรา 14 ข้าราชการซึ่งผู้บังคับบัญชาอนุญาติให้ลาป่วยหรือลาประเภทใดๆ ก็ดี และจะได้รับเงินเดือนในระหว่างลานั้นหรือไม่ก็ดีให้เบิกจ่ายค่าเช่าบ้านให้เท่าที่เคยได้รับอยู่ตลอดเวลาที่อนุญาตให้ลานั้นมาตรา 15 ข้าราชการซึ่งรับราชการในต่างประเทศ ถ้าจำเป็นต้องเช่าที่พักอาศัยให้กระทรวงเจ้าสังกัดทำความตกลงกับกระทรวงการคลังกำหนดอัตราและสั่งจ่ายให้เป็นรายๆ ไปมาตรา 16 ในกรณีที่ข้าราชการได้รับค่าเช่าบ้านอยู่ก่อนวันใช้พระราชกฤษฎีกานี้นั้นให้คงปฏิบัติจ่ายไปตามเดิมตลอดเวลาที่ข้าราชการผู้นั้นเช่าบ้านนั้นอยู่มาตรา 17 ให้รัฐมนตรีว่าการกระทรวงการคลังรักษาการให้เป็นไปตามพระราชกฤษฎีกานี้ผู้รับสนองพระบรมราชโองการ พิบูลสงครามนายกรัฐมนตรี